**Napomene uz ovaj predložak Statuta!**

1) Kod svakog ponavljanja oznake „X“ ili drugog varijabilnog pojma poput „[NAZIV SASTAVNICE]“ u crvenoj boji potrebno je zamijeniti odgovarajućom vrijednosti kako se bi se Statut upotpunio informacijama koji odgovaraju studentskom zboru sastavnice.

2) Pažljivo pregledajte sve dijelove koji su označeni highlightom. Radi se o dijelovima u kojima predlažemo određeno rješenje, ali je poželjno da svaki studentski zbor sastavnice pažljivo razmotri da li takvo rješenje najbolje odgovara njihovim potrebama (npr. hoće li rok za sazivanje sjednice biti 8 dana ili kraći). Ako niste sigurni koje rješenje odabrati i da li bi odabrano rješenje bilo prihvatljivo, svakako se savjetujte sa Studentskim zborom Sveučilišta u Zagrebu putem neobvezujućeg mišljenja.

3) U sklopu članka 6. ovog Statuta, može se propisati da se logotip može donijeti posebnom odlukom/pravilnikom, ne mora se nužno propisati Statutom.

4) U slučaju definiranja drugih stalnih tijela Studentskog zbora sastavnice koji nisu predloženi u ovoj skici (npr. Blagajnik ili Predsjednik Skupštine), a potrebni su sukladno dosadašnjoj praksi sastavnice, važno je navesti nadležnost, sastav, izbor, razrješenje, način i prestanak rada tog tijela te druge elemente kako bi odredbe vezane uz ta nova tijela bile potpune i u skladu s Zakonom.

Na temelju članka 7. Zakona o studentskom zboru i drugim studentskim organizacijama („Narodne novine“ broj: 71/07.) i članka X. Statuta Sveučilišta u Zagrebu [NAZIV SASTAVNICE], na prijedlog Studentskog zbora Sveučilišta u Zagrebu [NAZIV SASTAVNICE] utvrđenim na temelju članka X. Statuta Studentskog zbora [NAZIV SASTAVNICE], Fakultetsko vijeće Sveučilišta u Zagrebu [NAZIV SASTAVNICE] je na X. redovnoj sjednici održanoj X. X. 2025. donijelo je

**STATUT**

**STUDENTSKOG ZBORA**

**SVEUČILIŠTA U ZAGREBU [NAZIV SASTAVNICE]**

**I. TEMELJNE ODREDBE**

Statut

Članak 1.

1. Statut je temeljni akt Studentskog zbora [NAZIV SASTAVNICE] (dalje: Studentski zbor).
2. Svi akti Studentskog zbora moraju biti usklađeni sa Statutom.
3. Statutom se uređuje način rada Studentskog zbora, tijela Studentskog zbora, sastav, način izbora i nadležnost pojedinog tijela Studentskog zbora, način izbora Studentskog pravobranitelja, način izbora predstavnika studenata u tijela Fakulteta, odgovornost tijela i članova Studentskog zbora za neispunjavanje povjerenih im poslova vezanih uz rad Studentskog zbora te ostala pitanja važna za rad Studentskog zbora.
4. Statut te sve odluke o izmjenama ovog Statuta donosi Fakultetsko vijeće, na prijedlog Studentskog zbora koji je usvojen dvotrećinskom većinom glasova svih članova Skupštine Studentskog zbora, pri čemu za njega treba glasati većina ukupnog broja studentskih predstavnika Studentskog zbora u Fakultetskom vijeću.
5. Studentski zbor prilikom donošenja i svake promjene svog statuta dužan je zatražiti neobvezujuće mišljenje Studentskog zbora Sveučilišta u Zagrebu.

Rodna neutralnost

Članak 2.

Riječi i pojmovni sklopovi u Statutu koji imaju rodno značenje odnose se podjednako na ženski i muški rod.

Pojmovnik

Članak 3.

U smislu odredbi ovog Statuta pojedini pojmovi imaju sljedeće značenje:

1. „Akademska godina” započinje 1. listopada, a završava 30. rujna iduće godine.
2. „Kvorum” čini nazočnost natpolovične većine svih članova nekog tijela, računajući i upražnjena mjesta;
3. „Obična većina” je većina glasova nazočnih članova nekog tijela, uz uvjet da pri donošenju odluke postoji kvorum;
4. „Apsolutna većina” je većina glasova svih članova nekog tijela, računajući i upražnjena mjesta;
5. „Izaslanik” je student kojeg je Studentski zbor imenovao kao predstavnika studenata radi predstavljanja u određenom vanjskom tijelu (npr. Fakultetskom vijeću).

Djelokrug

Članak 4.

1. Studentski zbor je studentsko izborno predstavničko tijelo koje štiti interese svih studenata i sudjeluje u odlučivanju u tijelima Fakulteta i drugim tijelima u kojima ima izaslanike.
2. Temeljne zadaće Studentskog zbora su:
3. briga o kvaliteti života studenata, a posebice o kvaliteti studijskog procesa, studentskom standardu, ostvarivanju studentskih prava i drugim pitanjima važnim za studente;
4. donošenje plana i programa rada Studentskog zbora;
5. izbor Studentskog pravobranitelja;
6. imenovanje izaslanika u tijela Sveučilišta i druga tijela;
7. predlaganje Fakultetskom tijelu plana financiranja studentskih aktivnosti;
8. poticanje izvannastavnih aktivnosti studenata;
9. donošenje općih akata Studentskog zbora;
10. obavljanje drugih poslova od interesa za studente Fakulteta.

Naziv i sjedište

Članak 5.

1. Puni naziv Studentskog zbora je Studentski zbor Sveučilišta u Zagrebu [NAZIV SASTAVNICE].
2. Pokraćeni naziv Studentskog zbora je [POKRATA].
3. U međunarodnom pravnom prometu Studentski zbor koristi naziv *Student Council of the University of Zagreb [NAZIV SASTAVNICE]*.
4. Pokraćeni naziv Studentskog zbora u međunarodnom pravnom prometu je [POKRATA].
5. Studentski zbor ima sjedište na adresi na kojoj je sjedište Fakulteta.

Pečat i vizualni identitet

Članak 6.

1. Studentski zbor ima svoj logotip i pečat.
2. Logotip i pečat Studentskog zbora kružnog su... [OPIS, PRIMJER OD SZ PFZG:] ...kružnog oblika. U njihovom je središtu crtež povijesne zgrade Sveučilišta u Zagrebu, a uz obod natpis „STUDENTSKI ZBOR“ u gornjem dijelu, a „[NAZIV SASTAVNICE]“ u donjem dijelu.

**II. ČLANSTVO**

Izbori za Studentski zbor

Članak 7.

Izbori za članove i zamjenike Studentskog zbora održavaju se prema odredbama akta Studentskog zbora Sveučilišta u Zagrebu kojim se uređuju studentski izbori.

Sastav Studentskog zbora

Članak 8.

Broj članova i zamjenika članova Studentskog zbora koji će se birati utvrđuje se prema odredbama akta Studentskog zbora Sveučilišta u Zagrebu kojim se uređuju studentski izbori.

Početak i trajanje mandata

Članak 9.

1. Mandat članova i zamjenika članova Studentskog zbora izabranih na redovnim izborima počinje početkom akademske godine koja slijedi nakon provedenih izbora i traje dvije akademske godine.
2. Iznimno, u slučaju dopunskih izbora, mandat novoizabranih članova Studentskog zbora počinje danom objave konačnih rezultata tih izbora, a njihov mandat odgovara ostatku mandata člana umjesto kojega su izabrani, odnosno ostatku mandata saziva studentskog zbora koji je prethodno raspušten.
3. Ako studentu koji je izravno izabran za člana Studentskog zbora prestane mandat prije isteka vremena na koje je izabran, zamjenjuje ga njegov zamjenik, a potom kandidat za člana Studentskog zbora koji je sljedeći na izbornoj listi s koje je student izabran.
4. U slučaju da nije moguće postupiti po stavku 3. ovog članka, provest će se dopunski izbori za novog člana Studentskog zbora.

Broj mandata

Članak 10.

1. Student može biti član ili zamjenik člana istog studentskog zbora najviše dva mandata.
2. Iznimno od stavka 1. ovog članka, studentima poslijediplomskih studija se ne računaju iskorišteni mandati tijekom trajanja drugih razina studija te imaju mogućnost iskoristiti dva mandata sukladno stavku 1. ovog članka.

Prestanak mandata

Članak 11.

1. Članu Studentskog zbora prestaje mandat:
2. prestankom statusa studenta;
3. danom podnošenja ostavke;
4. ako u posljednje dvije akademske godine (ne računajući tekuću akademsku godinu) na trenutnom studiju nije skupio minimalno 60 ECTS bodova;
5. istekom mandata;
6. ako zbog objektivnih okolnosti nije u stanju obavljati dužnost (smrt, gubitak poslovne sposobnosti i druge slične okolnosti);
7. ako su izostali sa svih sazvanih sjednica Skupštine Studentskog zbora u razdoblju od 3 mjeseca, u koje se ne uračunava kolovoz, isključivo članovima Studentskog zbora.
8. Iznimno, na studenta koji završi jednu razinu studija i upisuje višu razinu studija, a najduže u roku od 3 mjeseca od završetka jedne razine studija do upisa više razine studija, ne primjenjuje se uvjet iz stavka 1. točke a) ovog članka.
9. Student iz stavka 2. ovog članka mora odmah po prestanku statusa studenta dati pisanu ili elektroničku izjavu Studentskom zboru u kojoj izražava namjeru upisa više razine studija, a dok traje okolnost iz stavka 2. ovog članka takvom članu su sva članska prava i obaveze u Studentskom zboru u mirovanju [MOŽE SE IZOSTAVITI OVAJ STAVAK – pitanje kako bi najviše odgovaralo praksi].
10. Iznimno, na studenta koji studira kraće od jedne akademske godine na trenutnom studiju, ne primjenjuje se uvjet iz stavka 1. točke c) ovog članka.
11. Iznimno, na studenta koji studira duže od jedne, a kraće od dvije akademske godine na trenutnom studiju, primjenjuje se polovina uvjeta iz stavka 1. točke c) ovog članka, odnosno 30 ECTS bodova.

Utvrđivanje prestanka i početka mandata

Članak 12.

1. Prestanak mandata člana ili zamjenika člana Studentskog zbora deklaratorno utvrđuje Fakultet.
2. Član ili zamjenik člana Studentskog zbora koji smatra da je njegov prestanak članstva iz stavka 1. ovog članka neispravno utvrđen, ima pravo u roku od 15 dana od dostave odluke iz stavka 1. ovog članka podnijeti prigovor dekanu Fakulteta, koji o tome konačno odlučuje.
3. Kod nastupa okolnosti iz stavka 1. ovog članka, Fakultet utvrđuje početak mandata novog člana Studentskog zbora.
4. Svaki član i zamjenik člana Studentskog zbora, koji smatra da je početak mandata novog člana Studentskog zbora po stavku 3. ovog članka neispravno utvrđen, ima pravo u roku od 15 dana od dana javne objave odluke iz stavka 3. ovog članka podnijeti prigovor dekanu Fakulteta, koji o tome konačno odlučuje.

**III. TIJELA STUDENTSKOG ZBORA**

Tijela

Članak 13.

Tijela Studentskog zbora su:

1. Skupština;
2. Predsjednik;
3. Zamjenik predsjednika;
4. Tajnik.

**a) Skupština**

Nadležnost

Članak 14.

Skupština:

1. donosi opće akte;
2. podnosi prijedlog Statuta Studentskog zbora Fakultetskom vijeću;
3. donosi proračun Studentskog zbora i podnosi ih Fakultetskom vijeću na usvajanje;
4. predlaže Fakultetskom vijeću plan financiranja studentskih aktivnosti;
5. daje suglasnost Predsjedniku za potpisivanje financijske dokumentacije u iznosu većem od 200 eura;
6. donosi plan i program rada Studentskog zbora;
7. bira i razrješuje Studentskog pravobranitelja i njegove zamjenike;
8. imenuje i razrješuje izaslanike u Fakultetsko vijeće te imenuje i razrješuje i predlaže imenovanja i razrješenja izaslanika u drugim tijelima;
9. osniva i raspušta odbore i povjerenstva te imenuje i razrješava članove i predsjednike odbora i povjerenstava;
10. usvaja izvješća o radu tijela i izaslanika Studentskog zbora;
11. može zahtijevati izvanredno izvješće Studentskog pravobranitelja;
12. donosi odluke koje obvezuju tijela Studentskog zbora;
13. nadzire rad svih tijela Studentskog zbora;
14. donosi i provodi odluke i akte koji prema ovome Statutu nisu u nadležnosti drugih tijela Studentskog zbora.

Sastav

Članak 15.

1. Članovi Studentskog zbora su članovi Skupštine.
2. Zamjenici članova Studentskog zbora su zamjenici članova Skupštine.
3. U slučaju odsustva ili spriječenosti člana Skupštine, njegov zamjenik ima pravo glasa na sjednici Skupštine i sva druga prava koja pripadaju članu Skupštine.

Sazivanje

Članak 16.

1. Sjednicu Skupštine saziva Predsjednik, osim ako ovim Statutom nije drugačije propisano.
2. Sjednica Skupštine saziva se upućivanjem poziva na službenu adresu elektroničke pošte članova i zamjenika članova Skupštine najmanje 8 dana prije održavanja sjednice Skupštine.
3. Poziv iz stavka 2. ovog članka mora sadržavati dan, sat i mjesto održavanja sjednice Skupštine te prijedlog dnevnog reda.
4. Iznimno od stavka 2. ovog članka, sjednica Skupštine se može sazvati najmanje 24 sata prije održavanja sjednice Skupštine, uz odobrenje dvotrećinske većine svih članova Skupštine.

Posebno sazivanje

Članak 17.

1. Predsjednik je dužan sazvati sjednicu Skupštine na pisani ili elektronički zahtjev jedne četvrtine članova Skupštine. Takav zahtjev sadrži i prijedlog dnevnog reda.
2. Predsjednik je dužan nastojati usuglasiti se s predlagateljima oko dana, sata i mjesta održavanja sjednice Skupštine iz stavka 1. ovog članka.
3. Predsjednik je dužan sjednicu Skupštine sazvati u roku od 8 dana od dana podnošenja zahtjeva iz stavka 1. ovog članka.
4. Ako Predsjednik ne postupi po stavku 3. ovog članka ili ako se na sazvanoj sjednici Skupštine ne skupi kvorum, predlagatelji mogu sami sazvati sjednicu Skupštine u daljnjem roku od 8 dana, ali u tom slučaju isključivo s prijedlogom dnevnog reda iz zahtjeva, bez mogućnosti naknadnih izmjena i dopuna dnevnog reda.

Konstituirajuća sjednica

Članak 18.

1. Konstituirajuća sjednica Skupštine je posebna vrsta sjednice koja se saziva na početku mandata Studentskog zbora i na kojoj se, redom biraju: Predsjednik, Zamjenik predsjednika, Tajnik i izaslanik i zamjenik izaslanika u Studentskom zboru Sveučilišta u Zagrebu.
2. Konstituirajuću sjednicu Skupštine saziva posljednji Predsjednik ili Obnašatelj dužnosti Predsjednika iz prethodnog saziva Studentskog zbora, upućivanjem poziva najmanje 14 dana prije održavanja sjednice.
3. U slučaju nemogućnosti ili propusta posljednjeg Predsjednika Studentskog zbora ili Obnašatelja dužnosti Predsjednika Studentskog zbora iz prethodnog saziva da sazove sjednicu, konstituirajuću sjednicu Skupštine će sazvati dekan Fakulteta.
4. U slučaju da se ne izabere Predsjednik na konstituirajućoj sjednici Skupštine, pristupa se izboru Obnašatelja dužnosti Predsjednika Studentskog zbora.

Raspored održavanja sjednica

Članak 19.

1. Sjednica Skupštine se održava najmanje jednom mjesečno, osim u kolovozu.
2. Sjednica Skupština se saziva uživo najmanje jednom mjesečno, osim u kolovozu.
3. Predsjednik Skupštine na početku akademske godine donosi informativni godišnji raspored sjednica Skupštine.

Način održavanja sjednica

Članak 20.

1. Sjednica Skupštine se može održati uživo ili u elektroničkom obliku.
2. Način održavanja sjednice Skupštine određuje se u pozivu.

Kvorum

Članak 21.

1. Skupština može raspravljati i donositi odluke na sjednici ako postoji kvorum.
2. Sjednica Skupštine se smatra održanom trenutkom utvrđivanja kvoruma.
3. Kvorum utvrđuje predsjedavajući te je dužan voditi računa da u svakom trenutku rada Skupštine postoji kvorum.

Način donošenja odluka

Članak 22.

1. Skupština donosi odluke javnim glasovanjem i običnom većinom, osim ako ovim Statutom nije drugačije propisano.
2. Kada je ovim Statutom propisano tajno glasovanje, takvo glasovanje se može provesti isključivo uživo.

Dnevni red

Članak 23.

1. Dnevni red sjednice Skupštine predlaže Predsjednik, osim ako nije drugačije propisano ovim Statutom.
2. Svaki član Skupštine ima pravo bez ograničenja predlagati izmjenu i dopunu dnevnog reda do trenutka usvajanja dnevnog reda, a predsjedavajući sjednice Skupštine (dalje: Predsjedavajući) ima pravo predlagati izmjenu i dopunu dnevnog reda i nakon toga.
3. Dnevni red usvaja Skupština, osim ako ovim Statutom nije propisano drugačije.

Predsjedanje sjednicom

Članak 24.

1. Sjednicom Skupštine predsjeda Predsjednik, osim ako nije drugačije propisano ovim Statutom.
2. U slučaju odsutnosti ili spriječenosti Predsjednika, Zamjenik predsjednika će predsjedati sjednicom Skupštine.
3. Ako je Zamjenik predsjednik odsutan ili spriječen predsjedati sjednicom Skupštine kako je to propisano u stavku 2. ovog članka, Skupština će izabrati Predsjedavajućeg između nazočnih članova Skupštine.
4. Sjednicom Skupštine na kojoj se odlučuje o razrješenju Predsjednika predsjeda najstariji nazočni član Skupštine, a koji nije osoba o čijem se razrješenju odlučuje.

Zapisnik

Članak 25.

1. O sjednici Skupštine vodi se zapisnik koji sadržava: mjesto i vrijeme održavanja sjednice Skupštine, popis nazočnih i odsutnih članova Skupštine i drugih nazočnih osoba, dnevni red, sve odluke Skupštine, sažetke rasprava, druge značajne događaje te potpis zapisničara i predsjedavajućeg.
2. Zapisnik vodi Tajnik, a u slučaju odsutnosti ili spriječenosti Tajnika, osoba koju Skupština odredi.
3. Zapisnik se izrađuje i dostavlja članovima i zamjenicima članova Skupštine u roku od 8 dana od dana završetka sjednice Skupštine.
4. Zapisnik se smatra usvojenim ako u roku od 8 dana od dostave zapisnika niti jedan član Skupštine ne podnese pisani ili elektronički prigovor na zapisnik.
5. Ako član Skupštine podnese pravovremeni prigovor, zapisnik se usvaja odlukom Skupštine na sljedećojsjednici Skupštine.
6. Usvojeni zapisnici se javno objavljuju.

Javnost sjednica

Članak 26.

1. Poziv na sjednice Skupštine se javno objavljuje na mrežnim stranicama Studentskog zbora ili Fakulteta.
2. Sjednicama Skupštine mogu nazočiti sve zainteresirane osobe, uvažavajući prostorna i druga tehnička ograničenja.
3. Predsjednik, odnosno predsjedavajući, može s obrazloženjem uskratiti pravo nazočenja sjednici Skupštine osobama iz stavka 2. ovog članka, osim članovima članova Skupštine.
4. Osoba kojoj je uskraćeno pravo nazočenja sjednici Skupštine, može izjaviti prigovor Skupštini koja o prigovoru odlučuje bez odgode.

**Izbor i razrješenje tijela**

Izbor

Članak 27.

1. Predsjednika, Zamjenika predsjednika i Tajnika bira Skupština apsolutnom većinom iz reda članova i zamjenika članova Studentskog zbora na mandat od jedne akademske godine koji se može jednom ponoviti, za svako tijelo posebno.
2. Iznimno od stavka 1. ovog članka, kandidat za Zamjenika predsjednika mora predložiti Predsjednik.
3. Kod izbora Predsjednika, Zamjenika predsjednika i Tajnika, ako niti jedan kandidat za člana nije dobio apsolutnu većinu, a postoji tri ili više kandidata, glasovanje će se ponoviti u drugom krugu između dva kandidata s najvećim brojem glasova iz prvog kruga, a izabran je kandidat koji ostvari apsolutnu većinu u drugom krugu.
4. Ako i nakon provođenja postupka iz stavka 3. ovog članka niti jedan kandidat nije izabran, tijelo ostaje upražnjeno, a novi postupak izbora će se provesti u najkraćem mogućem roku. Kod neuspjelog izbora Predsjednika, odmah će se provesti izbor Obnašatelja dužnosti Predsjednika.

Prestanak mandata

Članak 28.

Predsjedniku, Zamjeniku predsjednika i Tajniku prestaje mandat:

1. ostavkom;
2. razrješenjem;
3. istekom mandata;
4. prestankom statusa člana Studentskog zbora.

Razrješenje

Članak 29.

1. Postupak razrješenja Predsjednika, Zamjenika predsjednika i Tajnika pokreće se pisanim ili elektroničkim zahtjevom najmanje jedne četvrtine članova Skupštine.
2. Postupak razrješenja Zamjenika predsjednika može također pokrenuti Predsjednik.
3. Zahtjev iz stavka 1. i 2. ovog članka smatra se zahtjevom za sazivanjem sjednice Skupštine prema članku 17. stavku 1. i 5. ovog Statuta.
4. Zahtjev iz stavka 1. i 2. ovog članka se ne usvaja kao točka dnevnog reda sjednice Skupštine, nego je nužna točka dnevnog reda koja je po redoslijedu prva na dnevnom redu.
5. Predlagatelj razrješenja odlučuje hoće li se glasovanje o razrješenju provesti tajnim ili javnim glasovanjem, uz primjenu ograničenja iz članka 22. stavka 2. ovog Statuta.
6. Skupština razrješuje Predsjednika, Zamjenika predsjednika i Tajnika apsolutnom većinom.

Ograničenje razrješenja

Članak 30.

1. Ako se u postupku razrješenja iz članka 29. ovog Statuta ne razriješi Predsjednik, Zamjenik predsjednika ili Tajnik, nije dopušteno ponovno pokretanje postupka razrješenja u roku od 3 mjeseca od dana kad je provedeno glasovanje o razrješenju. Dodatno, pokretanje postupka razrješenja nije dozvoljeno ako je od izbora člana tijela proteklo manje od mjesec dana.
2. Ograničenje iz stavka 1. ovog članka ne primjenjuje se ako zahtjev za pokretanje postupka razrješenja podrži apsolutna većina članova Skupštine.

**b) Predsjednik**

Nadležnost

Članak 31.

Predsjednik:

1. predstavlja i zastupa Studentski zbor;
2. osigurava pravilan i zakonit rad Studentskog zbora;
3. vodi tekuće poslovanje i izvršne poslove Studentskog zbora;
4. vodi financijsko poslovanje i potpisuje financijsku dokumentaciju;
5. predlaže Skupštini proračun Studentskog zbora;
6. predlaže Skupštini plan i program rada Studentskog zbora;
7. predlaže Skupštini izbor Zamjenika predsjednika te njihovo razrješenje;
8. deklaratorno utvrđuje prestanak mandata članova i zamjenika članova Studentskog zbora i početak mandata novih članova i zamjenika članova Studentskog zbora;
9. na kraju mandata podnosi Skupštini pisano izvješće o svom radu;
10. saziva sjednice Skupštine;
11. predlaže dnevni red na sjednicama Skupštine;
12. predsjeda sjednicama Skupštine;
13. osigurava pravilan i zakonit rad Skupštine;
14. koordinira radom Skupštine;
15. vodi evidenciju o prisutnosti članova Skupštine na sjednicama Skupštine, koja je javno dostupna;
16. obavlja i druge poslove utvrđene Zakonom i ovim Statutom.

Obnašatelj dužnosti Predsjednika

Članak 32.

1. U slučaju prestanka mandata, odnosno upražnjenosti mjesta Predsjednika, na mandat do izbora novog Predsjednika, Obnašatelj dužnosti Predsjednika je Zamjenik predsjednika koji privremeno preuzima vršenje svih ovlasti Predsjednika.
2. Obnašatelj dužnosti Predsjednika dužan je u najkraćem mogućem roku pokrenuti i završiti postupak izbora novog Predsjednika.
3. U slučaju prestanka mandata Zamjenika predsjednika, odnosno upražnjenosti mjesta Predsjednika i Zamjenika predsjednika, na mandat do izbora novog Predsjednika, Obnašatelj dužnosti Predsjednika je osoba koju izabire Skupština i preuzima vršenje svih ovlasti Predsjednika.

**c) Zamjenik predsjednika**

Nadležnost

Članak 33.

Zamjenik predsjednika:

1. pomaže Predsjedniku u obavljanju dužnosti te izvršava njegove naloge;
2. zamjenjuje Predsjednika za vrijeme njegove odsutnosti ili spriječenosti u svim poslovima i ovlastima;
3. preuzima ulogu Obnašatelja dužnosti Predsjednika u slučaju prestanka mandata Predsjednika tijekom akademske godine;
4. na kraju mandata podnosi Skupštini pisano izvješće o svom radu;
5. obavlja i druge poslove utvrđene Zakonom i ovim Statutom.

**d) Tajnik**

Nadležnost

Članak 34.

Tajnik:

1. izvršava naloge Predsjednika u okviru poslova iz svoje nadležnosti;
2. prati zakonitost i pravilnost rada Studentskog zbora, o tome izvještava Studentski zbor;
3. vodi zapisnike sjednica Skupštine;
4. na kraju mandata podnosi Skupštini pisano izvješće o svom radu;
5. obavlja i druge poslove utvrđene ovim Statutom.

**Radna tijela**

Način rada

Članak 35.

1. Odbori, povjerenstva, radne skupine i druga radna tijela (dalje: Radna tijela) djeluju na sastancima koje saziva predsjednik Radnog tijela.
2. Radna tijela mogu donositi odluke na sastanku ako je nazočan kvorum, a odluke se donose običnom većinom.
3. Radna tijela Skupštine se osnivaju radi obavljanja poslova iz djelokruga Skupštine ili poslova po posebnoj ovlasti.

Osnivanje i imenovanje

Članak 36.

1. Radna tijela osniva i raspušta Skupština apsolutnom većinom.
2. Radna tijela se osnivaju na neodređeni period, a najduže do kraja tekućeg saziva Studentskog zbora.
3. Odlukom o osnivanju Radnih tijela istodobno se određuje njihov naziv i djelokrug poslova.
4. Skupština imenuje i razrješava članove i predsjednike Radnih tijela apsolutnom većinom.

**IV. STUDENTSKI PRAVOBRANITELJ**

Nadležnost

Članak 37.

Studentski pravobranitelj:

1. prima pritužbe studenata koje se odnose na njihova prava i raspravlja o njima sa Studentskim zborom te nadležnim tijelima Fakulteta;
2. savjetuje studente o načinu ostvarivanja njihovih prava;
3. može sudjelovati u stegovnim postupcima protiv studenata radi zaštite njihovih prava;
4. sa Studentskim zborom i nadležnim tijelima Fakulteta raspravlja o pitanjima ostvarivanja prava studenata;
5. sudjeluje u radu sjednica Skupštine;
6. obavlja druge poslove od interesa za ostvarivanje prava studenata.

Načela djelovanja

Članak 38.

Studentski pravobranitelj u svom radu djeluje samostalno i neovisno te skrbi o osiguravanju povjerljivosti u svom radu.

Javni poziv

Članak 39.

1. Studentski pravobranitelj bira se na temelju javnog poziva koji traje 2 tjedna i koji se objavljuje na stranicama Studentskog zbora ili Fakulteta.
2. Studentski zbor objavljuje javni poziv iz stavka 1. ovog članka najmanje 30 dana prije kraja mandata Studentskog pravobranitelja s važećim mandatom.
3. Za Studentskog pravobranitelja može biti izabran student Fakulteta koji ispunjava uvjete propisane Zakonom i ovim Statutom.
4. Kandidati za Studentskog pravobranitelja moraju dostaviti Studentskom zboru program rada, životopis i dokaz o ispunjavanju zakonskih uvjeta.
5. Predsjednik dužan je sazvati sjednicu Skupštine po završetku javnog poziva, a prije isteka mandata Studentskog pravobranitelja s važećim mandatom, na kojoj će se izabrati novi Studentski pravobranitelj.

Izbor

Članak 40.

1. Studentskog pravobranitelja bira Skupština apsolutnom većinom na mandat od godine dana, koji se može jednom ponoviti.
2. Ako nijedan kandidat nije dobio većinu iz stavka 2. ovog članka, a postoji tri ili više kandidata, glasovanje će se ponoviti u drugom krugu između dva kandidata s najvećim brojem glasova iz prvog kruga, a izabran je kandidat koji ostvari apsolutnu većinu u drugom krugu.
3. Ako nijedan kandidat ne bude izabran, Studentski zbor će ponoviti javni poziv za dostavu kandidatura za Studentskog pravobranitelja i izborni postupak će se ponoviti.

Početak mandata i obnašatelj dužnosti

Članak 41.

1. Mandat Studentskog pravobranitelja započinje prvi sljedeći dan nakon prestanka mandata prethodnog Studentskog pravobranitelja.
2. Skupština može, u slučaju prestanka mandata, odnosno upražnjenosti mjesta Studentskog pravobranitelja, imenovati obnašatelja dužnosti Studentskog pravobranitelja, koji ima sva prava i obveze Studentskog pravobranitelja, do izbora novog Studentskog pravobranitelja.
3. U slučaju iz stavka 2. ovog stavka, Studentski zbor mora provesti postupak izbora novog Studentskog pravobranitelja u najkraćem mogućem roku.

Prestanak mandata

Članak 42.

1. Studentskom pravobranitelju prestaje mandat:
2. ostavkom;
3. razrješenjem;
4. istekom mandata;
5. prestankom ispunjavanja uvjeta iz članka 11. stavka 1. točke c) ovog Statuta, uz odgovarajuću primjenu iznimke iz članka 11. stavka 5. ovog Statuta;
6. ako zbog objektivnih okolnosti nije u stanju obavljati dužnost (smrt, gubitak poslovne sposobnosti ili druge slične okolnosti);
7. gubitkom statusa studenata na Fakultetu, uz odgovarajuću primjenu iznimke iz članka 11. stavka 3. i 4. ovog Statuta.

Razrješenje

Članak 43.

Na postupak razrješenja Studentskog pravobranitelja na odgovarajući se način primjenjuju odredbe članaka 29. i 30. ovog Statuta.

Sjedište

Članak 44.

Studentski pravobranitelj ima sjedište na Fakultetu koje mu pruža administrativno-tehničku pomoć.

Izvješća

Članak 45.

1. Studentski pravobranitelj obvezan je o svome radu podnijeti pisano izvješće Skupštini svaka 3 mjeseca ili na zahtjev Skupštine ili Predsjednika.
2. Kod slučajeva koji se odnose na zaštitu prava većeg broja studenata ili su posebno bitni za zaštitu prava studentske zajednice ili zahtijevaju hitno djelovanje Studentskog zbora, Studentski pravobranitelj obvezan je o tome bez odgode obavijestiti Predsjednika.

**V. IZASLANICI**

Imenovanje

Članak 46.

1. Izaslanike imenuje i razrješuje Skupština običnom većinom.
2. Iznimno od stavka 1. ovog članka, izaslanika i zamjenika izaslanika u Studentskom zboru Sveučilišta u Zagrebu imenuje i razrješuje Skupština apsolutnom većinom.
3. Za izaslanika može biti imenovan bilo koji student Fakulteta.
4. Iznimno od stavka 3. ovog članka, za izaslanika u Studentskom zboru Sveučilišta u Zagrebu može biti imenovan samo član ili zamjenik člana Studentskog zbora.

Trajanje mandata

Članak 47.

Izaslanici se imenuju na mandat u trajanju koje odgovara pravilima tijela u koja se imenuju. Ako takva pravila ne postoje, izaslanici se imenuju na mandat od jedne akademske godine.

Prestanak mandata

Članak 48.

Izaslaniku prestaje mandat:

1. ostavkom;
2. razrješenjem;
3. istekom mandata;
4. ako zbog objektivnih okolnosti nije u stanju obavljati dužnost (smrt, gubitak poslovne sposobnosti ili druge slične okolnosti);
5. gubitkom statusa studenta na Fakultetu, uz odgovarajuću primjenu iznimke iz članka 11. stavka 3. i 4. ovog Statuta;
6. prestankom statusa člana Studentskog zbora,
7. na drugi način, ako je tako propisano posebnim propisom ili pravilom tijela u koje se imenuje izaslanik.

Izvješće i nadzor

Članak 49.

1. Svi izaslanici dužni su podnijeti pisano izvješće Skupštini svakih godinu dana ili na zahtjev Skupštine ili Predsjednika.
2. Skupština je ovlaštena i dužna nadzirati rad izaslanika te skrbiti o urednom i pravovremenom izvršavanju preuzetih obveza.

Predložena imenovanja

Članak 50.

Odredbe ovog Statuta koje uređuju izaslanike, na odgovarajući način se primjenjuju i na osobe koje Studentski zbor ne imenuje, ali čije imenovanje predlaže.

**VI. FINANCIRANJE STUDENTSKOG ZBORA**

Podrška Fakulteta

Članak 51.

Fakultet osigurava Studentskom zboru prostor za rad, sufinancira djelatnost i pruža administrativno-tehničku pomoć, na način koji je usuglašen sa Studentskim zborom.

Izvori sredstva financiranja

Članak 52.

Rad Studentskog zbora financira se:

1. iz proračuna Sveučilišta ili Fakulteta,
2. od zaklada, darovnica, sponzorstava i donacija,
3. iz prihoda od pokretne i nepokretne imovine,
4. od udjela u prihodu pravnih osoba koje posreduju pri studentskom zapošljavanju, sukladno općem aktu ili odluci nadležnog tijela te pravne osobe,
5. iz drugih izvora, ako su u skladu sa zadaćama Studentskog zbora te ako to nije u suprotnosti sa zakonima ili statutom Fakulteta.

Proračun

Članak 53.

1. Proračun donosi Skupština na prijedlog Predsjednika, kojeg usvaja Fakultetsko vijeće.
2. Studentski zbor i svi korisnici sredstava iz proračuna Studentskog zbora, dužni su sredstva trošiti namjenski.

Način upravljanja sredstvima

Članak 54.

1. Studentski zbor samostalno raspolaže sredstvima za svoj rad koja se vode na računu Fakulteta u skladu sa Zakonom, posebnim aktom Fakulteta, ovim Statutom te proračunom Studentskog zbora.
2. Način raspolaganja sredstvima Studentskog zbora i upravljanje proračunom Studentskog zbora te način provedbe javnog natječaja za financiranje studentskih programa uredit će se detaljnije posebnim aktom, kojeg predlaže Studentski zbor apsolutnom većinom, a donosi Fakultetsko vijeće.

Financijska dokumentacija

Članak 55.

1. Predsjednik potpisuje svaki akt, račun i drugi dokument koji je potreban za izvršenje proračuna Studentskog zbora (dalje: “financijska dokumentacija”).
2. Predsjednik samostalno potpisuje financijsku dokumentaciju u iznosu do 200 eura.
3. Uz suglasnost Zamjenika predsjednika i Tajnika, Predsjednik potpisuje financijsku dokumentaciju u iznosu od 200 eura do 500 eura.
4. Uz suglasnost Skupštine, Predsjednik potpisuje financijsku dokumentaciju u iznosu većem od 500 eura.

**VII. PRIJELAZNE I ZAVRŠNE ODREDBE**

Usklađivanje općih akata

Članak 56.

1. Studentski zbor dužan su uskladiti svoje opće akte u skladu s ovim Statutom tako da stupe na snagu najkasnije do 1. listopada 2025.
2. Odredbe općih akata Studentskog zbora koje su protivne ovom Statutu neće se primjenjivati, nego će se neposredno i na odgovarajući način primjenjivati odredbe ovoga Statuta.

Sastav Studentskog zbora

Članak 57.

Stupanje na snagu ovog Statuta ne utječe na sastav saziva Studentskog zbora s važećim mandatom.

Zatečeni mandati i tijela

Članak 58.

1. Mandati članova i zamjenika članova Studentskog zbora zatečeni u trenutku stupanja na snagu ovog Statuta će se dovršiti istekom roka do kada traju.
2. Mandati Predsjednika, Zamjenika predsjednika i Tajnika zatečeni u trenutku stupanja na snagu ovog Statuta će se dovršiti istekom roka do traju.
3. Mandati Studentskog pravobranitelja i svih izaslanika (predstavnika studenata) i njihovih zamjenika zatečeni u trenutku stupanja na snagu ovog Statuta će se dovršiti istekom roka do kada traju.
4. Sva radna i ostala tijela (nabrojati koji tipovi tijela, ako su po starom statutu postojala neka tijela koja po novom više ne postoje) koja su osnovana prije stupanja na snagu ovog Statuta, raspuštena su danom stupanja na snagu ovog Statuta.

Iskorištenost mandata

Članak 59.

Kada je ovim Statutom ponavljanje mandata ograničeno, mandat zatečen u trenutku stupanja na snagu ovog Statuta, kao i prethodni mandati, uračunavaju se u iskorišteni mandat u smislu odredbi ovog Statuta.

Stupanje na snagu

Članak 60.

1. Nakon što se usvoji na sjednici Fakultetskog vijeća i objavi na mrežnoj stranici Studentskog zbora ili Fakulteta, ovaj Statut stupit će na snagu 1. listopada 2025.
2. Stupanjem na snagu ovog Statuta prestaje važiti Statut Studentskog zbora koji je usvojen na X. sjednici Fakultetskog vijeća u X. akademskoj godini (X./X.) održanoj X. X. X. godine (Klasa: X, Urbroj: X).

Klasa:

Urbroj:

Zagreb, X. X. 2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime, predsjednik Studentskog zbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prof. dr. sc. Ime i prezime, dekan Fakulteta